# Eleccions al Parlament Europeu de 1979 (Regne Unit)

Les eleccions al Parlament Europeu de 1979 al Regne Unit van ser les eleccions celebrades el 7 de juny per a escollir als 81 eurodiputats del Regne Unit per a la I legislatura del Parlament Europeu. Les eleccions es van quedar en el 32% de la participació, molt per sota del 61,6% de mitjana de la Comunitat Econòmica Europea, i van ser guanyades pel Partit Conservador.

## Sistema electoral

Les eleccions europees van ser incorporades a la llei del Regne Unit per l'Acta d'Eleccions de l'Assemblea Europea de 1978. El sistema electoral va ser el d'escrutini uninominal majoritari a Anglaterra, Escòcia i Gal·les (elegint 78 diputats en total) i el vot únic transferible a Irlanda del Nord (elegint 3 diputats).

## Context

El Regne Unit arribava a les eleccions europees un mes després de les eleccions generals que va guanyar de manera aclaparadora el Partit Conservador, i amb una divisió interna dins del Partit Laborista sobre la continuïtat de l'estat a la Comunitat Econòmica Europea. A més, durant 1979, va haver-hi referèndums a Escòcia i Gal·les sobre la devolució de poders al març així com eleccions locals a Anglaterra (amb l'excepció de Londres) i Gal·les.

## Resultats

El Partit Conservador va arrasar i va aconseguir un 48,4% del total de vots, aconseguint 60 dels 81 eurodiputats (74%), mentre que el Partit Laborista es va quedar en el 31,6% dels vots i va aconseguir 17 escons. El Partit Liberal, que va aconseguir el 12,6% dels vots, no va obtenir cap escó. El Partit Nacional Escocès, el Partit Unionista Democràtic, el Partit Socialdemòcrata i Laborista i el Partit Unionista de l'Ulster van aconseguir un representant cadascú.
| Candidatura | Facció Europea | Sufragis | Sufragis | Escons | Escons |
| Candidatura | Facció Europea | Vots | % | Dip. | Dif. |
| Partit Conservador | | 6.508.492 | 48,4% | 60 | |
| Partit Laborista | UPSCE | 4.253.247 | 31,6% | 17 | |
| Partit Liberal | LDE | 1.690.638 | 12,6% | | |
| Partit Nacional Escocès | | 247.836 | 1,8% | 1 | |
| Partit Unionista Democràtic | | 170.688 | 1,3% | 1 | |
| Partit Socialdemòcrata i Laborista | UPSCE | 140.622 | 1,0% | 1 | |
| Partit Unionista de l'Ulster | | 125.169 | 0,9% | 1 | |
| Partit Gal·les | | 83.399 | 0,6% | | |
| Partit de l'Aliança d'Irlanda del Nord | | 39.026 | 0,3% | | |
| Unionistes Independents | | 38.198 | 0,3% | | |
| Republicà Independent | | 33.969 | 0,3% | | |
| Units Contra el Mercat Comú | | 27.506 | 0,2% | | |
| Independents | | 23.539 | 0,2% | | |
| Ecologia | | 17.953 | 0,1% | | |
| Mebyon Kernow | | 10.205 | 0,1% | | |
| Comunitat Unida | | 9.383 | 0,1% | | |
| Laboristes Units | | 6.122 | 0,0% | | |
| Conservadors Independents | | 4.804 | 0,0% | | |
| Partit dels Treballadors | | 4.418 | 0,0% | | |
| Partit Unionista d'Irlanda del Nord | | 3.712 | 0,0% | | |
| Demòcrates Independents | | 2.473 | 0,0% | | |
| Grup Internacional Marxista | | 1.635 | 0,0% | | |
| Partit Liberal de l'Ulster | | 932 | 0,0% | | |
| EFP | | 497 | 0,0% | | |
| Altres | | 1.628 | 0,0% | | |
| Vots a candidatures | Vots a candidatures | 13.446.091 | 100,00% | 81 | |
| Vots nuls o no vàlids | Vots nuls o no vàlids | | | Parlament del Regne Unit | Arxiu Electoral | Parlament del Regne Unit | Arxiu Electoral |
| Vots emesos | Vots emesos | 13.446.091 | 32,40% | Parlament del Regne Unit | Arxiu Electoral | Parlament del Regne Unit | Arxiu Electoral |
| Cens total | Cens total | 41.559.460 | | Parlament del Regne Unit | Arxiu Electoral | Parlament del Regne Unit | Arxiu Electoral |

## Referències

* ↑ «Decissió 76/787» (en anglès). Consell de la Unió Europea, 08-10-1976. [Consulta: 17 juliol 2024].
* ↑ «Resultats de les eleccions europees de 1979» (en francès). Europe Politique. [Consulta: 21 agost 2024].
* 1 2 3 «Eleccions al Parlament Europeu: 1979 a 1994» (en anglès). Parlament del Regne Unit, 02-06-1999. [Consulta: 21 agost 2024].
* 1 2 «Dades electorals detallades de les Eleccions al Parlament Europeu 1979». Generalitat Valenciana. [Consulta: 21 agost 2024].